T+A DAC 8 DSD, high-end 1-bit D/A Converter
Klasseledende D/A converter med ægte 1-bit DSD behandling.
T+A DAC 8 DSD, fremragende D/A converter fra tyske T+A
Da T+A udviklede den oprindelige DAC 8 i 2012, var det producentens første dedikerede D/A converter. At kalde den for en succes ville være en underdrivelse af karat, for trods den relativt høje pris - som dog var helt rimelig - blev den en kæmpe salgssucces der solidt placerede T+A på listen over leverandører af verdens bedste digitalkonvertere.
Med DAC 8 DSD forbedrer T+A nu et allerede fabelagtigt produkt, både på komponent- og funktionalitetsniveau.
T+A har selv stået for udviklingen af en ‘True One Bit’ DSD converter til DAC 8 DSD. Dermed er DAC’en udstyret med den allernyeste og bedste teknologi fra det tyske firma og har alle forudsætninger for at levere, en hidtil uopnåelig, høj kvalitet af konverteringen fra digital til analog. DAC 8 DSD er ikke bare en D/A converter - det er også en blevet en ekstremt kapabel hovedtelefonforstærker. Denne nye udgave er optimeret på flere punkter og kan nu sammenlignes med dedikerede hovedtelefonforstærkere til adskillige tusinde kroner. Derudover er DAC 8 DSD også udstyret med en højkvalitets forforstærkerdel, så du kan tilslutte den direkte til et effekttrin eller et sæt aktive højttalere.
Kort sagt, leder du efter en seriøs D/A converter er DAC 8 DSD sandsynligvis et af de bedste bud, uanset pris.
Alt produceres in-house i Herford, Tyskland
Tyske T+A er en af de mest oversete mærker på det danske hi-fi-marked. Det kan lyde banalt, men T+A er en af de få producenter tilbage, som rent faktisk er en ”fabrik” fra ende til anden. Langt de fleste producenter i dag har outsourcet produktionen til østen, og oftest er kvaliteten fulgt med. Og mange af de producenter der bryster sig af vestlig produktion, indkøber i virkeligheden halvfærdige systemer hos underleverandører, og bygger en kasse rundt om. Eksempelvis er der meget få producenter der har know-how til at udvikle sin egen digital-teknik, for slet ikke at snakke om netværks-streaming. Det sætter nogle begrænsninger for produkternes ydelse, når man på dén måde bliver afhængig af andre firmaers dygtighed. T+A er anderledes – her foregår al udvikling og produktion in-house. Alle produkter er udviklet fra bunden af egne ingeniører, og al produktion foregår på T+A's egen fabrik.
Når vi mener at DAC 8 er et fremragende produkt, så skyldes det imidlertid ikke så meget det faktum at finish og konstruktionskvalitet er i meget høj klasse, men at lydkvaliteten samtidig er klart det bedste vi har oplevet fra en D/A konverter bare i nærheden af dette prisleje. Det lader til at kunderne er enige. Det skyldes først og fremmest at samtlige af vore kunder der har lyttet til den, har opdaget det samme som os: Den spiller ganske enkelt så englene synger, og vi sætter den gerne op imod en hvilken som helst konkurrent uanset pris. I sammenligning med de produkter som køberne har haft den oppe imod, så er DAC 8 direkte billig.
Rigeligt med indgange
Som navnet antyder er DAC 8 D/A konverteren udstyret med ikke mindre end 8 digitale indgange. Fire RCA SPDIF, en BNC SPDIF, en XLR AES/EBU, en Toslink optisk indgang, samt en asynkron USB indgang. Den optiske indgang understøtter op til 24/96, alle øvrige indgange har fuld understøttelse op til 24/192. På udgangs-siden findes såvel RCA som fuldt balanceret XLR, samt en RCA digital udgang. Der er med andre ord tale om et særdeles fleksibelt produkt. Fleksibiliteten gælder også den lydmæssige side af sagen, da DAC 8 giver dig mulighed for at vælge mellem fire forskellige digitale filtre, med forskellig prioritering af fase og frekvensgang, samt to forskellige analoge filtre afhængigt af din forstærkers formåen. Derudover giver DAC 8 mulighed for at vende den absolutte fase, fra en knap på fronten eller fjernbetjeningen.
Klasseledende jitter-korrektion og master-clock
Selve lydbehandlingen i DAC 8 er i absolut high-end klasse i alle niveauer. Det første problem en DAC skal håndtere er at minimere jitter i det digitale signal. T+A er gået længere end de fleste på dette punkt. Når signalet kommer ind i DAC 8, bliver det først sendt ind i en såkaldt PLL, der fjerner grov jitter. Herefter analyseres signalet af DAC8’s micro-processor, og hvis det opfylder nogle særlige stabilitets-krav, sendes det videre til DAC8’s egen ekstremt præcise master-clock, der er fuldstændigt adskilt fra kilden, og dermed eliminerer kildens jitter fuldstændigt. Master-clock’en består af to separate, meget nøjagtige quartz oscillatorer, til hhv. 44.1/88.2/176.4 kHz, og 48/96/192 kHz. Derved sikres det at der altid er en helt præcis clock til det specifikke signal der benyttes. Hvis det indkomne signal er for fejlbehæftet til at denne proces vil fungere, sendes det i stedet ind i en sekundær PLL, som yderligere mindsker signalets jitter så godt som det er muligt. Denne løsning betyder at et kompromis som de fleste andre DAC’s må vælge imellem undgås, og der opnås det mindst mulige niveau af jitter, afhængigt af den enkelte signalkildes kvalitet.
Efter den omfattende jitter-korrektion sendes signalet til de otte parallel-koblede 32 bit 384 kHz Burr-Brown konvertere. T+A’s dobbelt symmetriske konfiguration forbedrer signal/støj-forholdet i konverteren med yderligere 6 dB i forhold til en normal 32 bit konverter. Vi er med andre ord meget langt over niveauet i de mange “normale” 24-bit konvertere på markedet. Oversamplingen foregår i en 56 bit processor, med software udviklet af T+A selv, specifikt til brug i T+A’s audio-produkter. Her får du valget mellem fire forskellige filtre, med forskellige fordele og ulemper. To FIR filtre giver en optimal frekvensgang men lidt forskellige fase-forskydninger, mens to Bezier filtre giver optimal fase, med forskellige prioriteringer af frekvensgangen i høje frekvenser. Det rigtige valg er her et spørgsmål om smag samt det tilknyttede udstyr. Det er også i dette kredsløb at DAC8 giver mulighed for i det digitale domæne at vende den absolutte fase, og dermed kompensere for eventuelle fejl i de øvrige apparater, eller i indspilningerne.
High-end - i lyd, såvel som konstruktion
Mellem digital-kredsløbene og analog-kredsløbene findes endnu et kompromisløst træk: En galvanisk adskillelse sørger for at eventuel stel-støj fra digital-kredsløbene ikke på nogen måde kan forstyrre de analoge kredsløb. Teknikken benyttes ofte - således også i DAC 8 - til at sikre USB indgange mod en computers stel-støj, men i DAC 8 benyttes den altså til en komplet adskillelse af de to dele af konverteren. Dermed sikres det at de analoge komponenter har helt optimale arbejdsforhold.
Overlegen teknisk performance
De analoge kredsløb er 100% diskrete komponenter, uden op-amp chips. Den overlegne tekniske performance er altså ikke et resultat af kraftig feedback fra en op-amp, men ganske enkelt et udslag
af de diskrete komponenters meget høje kvalitet, samt et veldesignet kredsløb. Det analoge filter i udgangene kan skiftes mellem 60 og 120 kHz, afhængigt af forstærkerens båndbredde. 120 kHz benyttes til bredbåndede forstærkere, herunder T+A’s egne, mens 60 kHz filteret er en fordel med visse forstærkere der kan få problemer når de fødes med højfrekvente signaler. Signalet tappes enten via RCA udgangen eller via fuldt balancerede XLR udgange, i begge tilfælde vælges med en switch om udgangen skal være med fast niveau, eller med variabelt niveau styret via volumen-knapper på fronten eller den medfølgende fjernbetjening.
- Stereoplay - Læs
Indgang, koaksial (S/Pdif) 4
Audio chipsæt 32-Bit Sigma Delta